CELEX: 22020D0339
Language: lt
Date: 1576195200000
Title: 2019 m. gruodžio 13 d. EEE jungtinio komiteto sprendimas Nr. 321/2019, kuriuo iš dalies keičiamas EEE susitarimo XX priedas (Aplinka) [2020/339]

5.3.2020   
               
               
                  LT
               
               
                  Europos Sąjungos oficialusis leidinys
               
               
                  L 68/79
               
            
         EEE JUNGTINIO KOMITETO SPRENDIMAS
         Nr. 321/2019
         2019 m. gruodžio 13 d.
         kuriuo iš dalies keičiamas EEE susitarimo XX priedas (Aplinka) [2020/339]
         EEE JUNGTINIS KOMITETAS,
         atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
         kadangi:
         
                     (1)
                  
                  
                     į EEE susitarimą turi būti įtraukta 2015 m. kovo 11 d. Europos Parlamento ir Tarybos direktyva (ES) 2015/412, kuria iš dalies keičiamos Direktyvos 2001/18/EB nuostatos dėl valstybių narių galimybės savo teritorijoje riboti ar drausti genetiškai modifikuotų organizmų (GMO) auginimą (1) (su pataisymais, padarytais OL L 82, 2018 3 26, p. 17);
                  
               
                     (2)
                  
                  
                     todėl EEE susitarimo XX priedas turėtų būti atitinkamai iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            EEE susitarimo XX priedas iš dalies keičiamas taip:
            
                        1.
                     
                     
                        25d punktas (Europos Parlamento ir Tarybos direktyva 2001/18/EB) papildomas taip:
                        „su pakeitimais, padarytais:
                        
                                    —
                                 
                                 
                                    
                                       32015 L 0412: 2015 m. kovo 11 d. Europos Parlamento ir Tarybos direktyva (ES) 2015/412 (OL L 68, 2015 3 13, p. 1) (su pataisymais, padarytais OL L 82, 2018 3 26, p. 17).“
                                 
                              
                  
                        2.
                     
                     
                        25d punkte (Europos Parlamento ir Tarybos direktyva 2001/18/EB) adaptacijos tekstas papildomas taip:
                        
                                    „e)
                                 
                                 
                                    26c straipsnio 1 dalyje, kiek tai susiję su ELPA valstybėmis, žodžiai „Nuo 2015 m. balandžio 2 d. iki 2015 m. spalio 3 d.“ pakeičiami žodžiais „Per šešis mėnesius nuo 2019 m. gruodžio 13 d. EEE jungtinio komiteto sprendimo Nr. 321/2019 įsigaliojimo“, o žodžiai „anksčiau nei 2015 m. balandžio 2 d.“ pakeičiami žodžiais „iki 2019 m. gruodžio 13 d. EEE jungtinio komiteto sprendimo Nr. 321/2019 įsigaliojimo“.“
                                 
                              
                  
         
            2 straipsnis
            
               Europos Sąjungos oficialiojo leidinio EEE priede skelbtinas Direktyvos (ES) 2015/412 tekstas (su pataisymais, padarytais OL L 82, 2018 3 26, p. 17) islandų ir norvegų kalbomis yra autentiškas.
         
         
            3 straipsnis
            Šis sprendimas įsigalioja 2019 m. gruodžio 14 d., jei pateikti visi pranešimai pagal EEE susitarimo 103 straipsnio 1 dalį (*1).
         
         
            4 straipsnis
            Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
         
         
            Priimta Briuselyje 2019 m. gruodžio 13 d.
            
               
                  EEE jungtinio komiteto vardu
               
               
                  Pirmininkas
               
               Gunnar PÁLSSON
            
         
         
            (1)  OL L 68, 2015 3 13, p. 1.
         
            (*1)  Konstituciniai reikalavimai nurodyti.